กรภัสสรณ์ รัตนเมธานนท์

กรภัสสรณ์ รัตนเมธานนท์ ชื่อเล่น จอยซ์ นักร้องวงไทรอัมพ์ส คิงดอม สังกัดโดโจ ซิตี้ ในเครือเบเกอรี่ มิวสิก

**ประวัติ**
กรภัสสรณ์ รัตนเมธานนท์ หรือชื่อเดิม พรพรรณ รัตนเมธานนท์ เกิดเมื่อวันที่ 17 พฤศจิกายน พ.ศ. 2523 เป็นลูกคนแรกของครอบครัว มีน้องชาย 2 คน ในจำนวนพี่น้อง 3 คน พ่อชื่อสุวิทย์ รัตนเมธานนท์

**การศึกษา**
 ระดับอนุบาล โรงเรียนอนุบาลจุไรรัตน์ ในพระบรมราชูปถัมภ์- ระดับประถมศึกษาและมัธยมศึกษาตอนต้น โรงเรียนเซนต์โยเซฟคอนแวนต์ - ระดับมัธยมศึกษาตอนปลาย โรงเรียนอัสสัมชัญคอนแวนต์ - ระดับปริญญาตรี สาขาวิชานิเทศศาสตร์ กลุ่มวิชาภาพยนตร์ มหาวิทยาลัยสุโขทัยธรรมาธิราช

**เข้าวงการ**
เข้าวงการตั้งแต่อายุ 14 ปี เริ่มงานชิ้นแรกจากการเล่นมิวสิควิดีโอเพลง "ทางออก" ของสมเกียรติ อริยะชัยพาณิชย์ หลังจากนั้นสมเกียรติ ผู้ก่อตั้งค่ายโดโจ ซิตี้ ได้ทาบทามกรภัสสรณ์เป็นศิลปินคู่กับโบ - สุรัตนาวี สุวิพร ในนาม ไทรอัมพ์ส คิงดอม

**ไทรอัมพ์ส คิงด้อม**
ไทรอัมพ์ส คิงด้อม (แปลว่า อาณาจักรแห่งชัยชนะ) มีเพลงที่สร้างชื่อเสียง อาทิ อย่าเข้าใจฉันผิด ผ้าเช็ดหน้า มีผลงาน 3 ชุด คือ Triumphs Kingdom (พ.ศ. 2542), Twice TK (พ.ศ. 2543) และ TK vision (พ.ศ. 2544)
ทั้งสองสาวถูกวิจารณ์อย่างมากเรื่องความเหมาะสมในการแต่งกาย รวมถึงความกล้าเกินไปในการแสดงออก ถือว่าสองสาวโบ-จอยซ์ เป็นหนึ่งในผู้นำแฟชั่นการแต่งกายด้วยเสื้อสายเดี่ยวและเกาะอกในสมัยนั้น

**ชีวิตส่วนตัว**
เดือนมิถุนายน พ.ศ. 2544 จอยซ์กับโบประกาศพักวง ในงานแถลงข่าว TK Unzipped โดยจอยซ์อ้างว่าจะเดินทางไปเรียนต่อยังต่างประเทศ แต่ทั้งนี้ก็ไม่มีข่าวว่าเธอเดินทางไปเรียนต่อ แต่มีข่าวเชิงลบเกี่ยวกับตัวเธอออกมามากมาย อาทิ มีข่าวว่าเธอเป็นเด็กใจแตก เที่ยวเก่ง ติดยาเสพติด จนกระทั่งท้องและหลบไปคลอดลูกที่ต่างประเทศ ซึ่งเธอเคยออกมาปฏิเสธข่าวทั้งหมด
จอยซ์หวนคืนสู่ถนนสายบันเทิงอีกครั้ง เมื่อปี พ.ศ. 2545 โดยรับบทเป็นคุณครูที่มีบุคลิกเรียบร้อยเหมือนผ้าพับไว้ในละครเรื่อง แก๊งป่วนกวนอินเตอร์ ออกอากาศทางสถานีโทรทัศน์ไอทีวี หลังจากละครจบ เธอก็หายเงียบไปจากวงการบันเทิงอีกครั้ง

**ข้อหายาเสพติด**
23 พฤศจิกายน พ.ศ. 2547 จอยซ์ถูกจับข้อหาครอบครองยาบ้าไว้เพื่อจำหน่าย และในวันที่ 21 มีนาคม พ.ศ. 2548 ศาลชั้นต้นพิพากษาจำคุก 8 ปี 1 เดือน ปรับ 340,000 บาท แต่อัยการยื่นอุทธรณ์ จนวันที่ 6 กรกฎาคม พ.ศ. 2550 ศาลอุทธรณ์พิพากษาแก้โทษจำคุกเป็น 33 ปี 4 เดือน ปรับ 800,000 บาท
ต่อมาวันที่ 8 ตุลาคม พ.ศ. 2556 ศาลฎีกาพิเคราะห์เห็นว่าพยานหลักฐานโจทก์มีน้ำหนักเพียงพอรับฟังได้ว่า จอยซ์มีส่วนรู้เห็นกับยาบ้าที่ตำรวจล่อซื้อ 300 เม็ด แต่ไม่ปรากฏพยานหลักฐานชี้ชัดได้ว่ามีส่วนรู้เห็นกับยาบ้าที่ซุกซ่อนอยู่ภายในบ้านจำนวน 3,740 เม็ด จึงยกประโยชน์ให้จำเลย ให้บังคับคดีตามศาลชั้นต้นที่พิพากษาจำคุก 8 ปี 1 เดือน ปรับ 340,000 บาท แต่เนื่องจากจอยซ์ติดคุกมาแล้ว 8 ปี 10 เดือน เกินมาประมาณ 9 เดือน หรือคิดเป็นจำนวนวันได้ 300 วัน ส่วนที่เกินศาลจึงให้หักลดจากค่าปรับที่ต้องเสียวันละ 200 บาท คิดเป็น 60,000 บาท เหลือค่าปรับ 280,000 บาท ซึ่งญาติของจอยซ์ได้ยื่นเงินสดให้แก่ศาลได้พิจารณา จนกระทั่งในเวลา 18:00 น. ศาลได้ออกหมายปล่อยตัวจอยซ์ให้ออกมาในที่สุด

**ชีวิตหลังจากต้องโทษ**
หลังจากจอยซ์ได้รับการปล่อยตัวออกจากเรือนจำ เธอปรากฏตัวต่อสาธารณะเป็นครั้งแรกพร้อมกับโบ เมื่อวันที่ 28 ธันวาคม พ.ศ. 2556 ในคอนเสิร์ต "Boyd Ko Family Christmas Together" ซึ่งจัดโดย เลิฟอีส และบีอีซี-เทโร เอ็นเตอร์เทนเม้นท์

**ผลงานเพลง**

**ไทรอัมพ์ส คิงดอม**

**ผลงานอื่น ๆ นอกเหนือจากงานเพลง**

**ผลงานการแสดง**

**ละครโทรทัศน์**
 พ.ศ. 2545 "แก๊งค์ป่วน...ก๊วนอินเตอร์" (/ไอทีวี) รับบทเป็น - พ.ศ. 2564 "คือเธอ Remember You" (True CJ Creations/True Asian Series HD, True4U) รับบทเป็น แก้ว (รับเชิญ)- พ.ศ. 2564 "สุดร้ายสุดรัก" (กู๊ด ดีล เอ็นเตอร์เทนเมนท์/3HD33) รับบทเป็น จ๊อยซ์-ไทรอัมพ์ส คิงดอม (รับเชิญ)

**ซิทคอม**
 ผู้กองเจ้าเสน่ห์ รับบทเป็น คุณหยก แฟนเก่าของผู้กองมานะ (รับเชิญ) ออนแอร์วันที่ 22 กุมภาพันธ์ 2558 - 1 มีนาคม 2558 คู่กับ ปฏิภาณ ปฐวีกานต์

**ละครเวที**
 ละครเวทีเรื่อง รักนายเท่าฟ้า (เหิรมาหานะครัช) : Fly with me, Free Breakfast (Queer Edition)

**ภาพยนตร์**
 ภาพยนตร์ "ฟรีแลนซ์..ห้ามป่วย ห้ามพัก ห้ามรักหมอ" (2558) (นักแสดงรับเชิญ ร่วมกับสุรัตนาวี สุวิพร)- Where We Belong ที่ตรงนั้น มีฉันหรือเปล่า รับบทเป็น คุณแม่ของซู (2562)- ภาพยนตร์ “แฟลตเกิร์ล ชั้นห่างระหว่าง เ ร า” (2568) รับบทเป็น แม่ของแอน

**มิวสิควีดีโอ**
 มิวสิควิดีโอเพลง "ทางออก" ของ สมเกียรติ อริยะชัยพาณิชย์- มิวสิควีดีโอเพลง "ต่อให้ใครไม่รัก" ของ วงเอช- มิวสิควีดีโอเพลง "สาละวัน" ของ โจอี้ บอย
*มิวสิควีดีโอเพลง "ภาพเก่า" ของ Slur
*มิวสิควีดีโอเพลง "เรื่องจริงจริง" (The Truth Is) ของ โยคีเพลย์บอย

**ผลงานโฆษณา**
 เชนไดรท์- ควิกแสบ รสหมูสับ- เจเล่ Super Light- การ์นิเย่- เครื่องปรับอากาศ Hitachi- MK Restaurants- สบู่นกแก้ว- เซ็นทรัล พระราม 2- โออิชิ บุฟเฟ่- แชมพู Clear- น้ำยาปรับผ้านุ่ม ไฮยีน- เซรั่มบำรุงผม ฟรีแอนด์ฟรี- น้ำปลาแท้ตราปลาหมึก- วาสลีน

**อ้างอิง**

**แหล่งข้อมูลอื่น**
 joyce_tk/
หมวดหมู่:บุคคลจากกรุงเทพมหานคร
หมวดหมู่:บุคคลจากโรงเรียนเซนต์โยเซฟคอนเวนต์
หมวดหมู่:บุคคลจากสาขาวิชานิเทศศาสตร์ มหาวิทยาลัยสุโขทัยธรรมาธิราช
หมวดหมู่:บุคคลจากศาสนาพุทธที่เปลี่ยนไปนับถือศาสนาคริสต์
หมวดหมู่:ศิลปินสังกัดโดโจ ซิตี้
หมวดหมู่:ศิลปินชาวไทย
หมวดหมู่:นักร้องหญิงชาวไทย
หมวดหมู่:นักร้องเด็กชาวไทย
หมวดหมู่:นักแสดงหญิงชาวไทย
หมวดหมู่:นักแสดงละครโทรทัศน์หญิงชาวไทย
หมวดหมู่:นักแสดงภาพยนตร์หญิงชาวไทย
หมวดหมู่:นักโทษของประเทศไทย
หมวดหมู่:นักแสดงหญิงในศตวรรษที่ 21